Ter dood veroordeel oor sy Christen is | Maroela Media
Ibrahim en haar man
'n Regter in Khartoem, Soedan het 'n hoogswanger Christen-vrou die doodstraf opgelê omdat sy weier om haar tot die Islam te bekeer.
Meriam Yahia Ibrahim (27) is met 'n Christen getroud en agt maande swanger. Haar pa is Moslem. Die regter het gelas dat Ibrahim gehang moet word. Sy is ook tot 100 houe lyfstraf gevonnis vir "owerspel". Volgens Islamitiese sharia-wetgewing mag 'n Moslem-vrou nie met 'n man van 'n ander geloof trou nie en word so 'n huwelik as owerspel beskou.
Ibrahim het na haar vonnisoplegging gesê. "Ek is 'n Christen en ek het nie my geloof verloën nie". Sy is vroeër drie dae gegee om haar tot die Islam te bekeer maar het geweier. Ibrahim se seuntjie van 20 maande word intussen saam met haar in die tronk aangehou. Die regter het gelas dat Ibrahim geboorte sal kan skenk voor sy gehang word.
Die uitspraak is intussen wyd veroordeel. Die VSA het die uitspraak as "uiters ontstellend" beskryf en 'n beroep op Soedan gedoen om vryheid van geloof te beskerm. Mark Simmonds, Brittanje se minister vir Afrika, het ook die uitspraak veroordeel.
"Die barbaarse uitspraak beklemtoon die skerp skeiding tussen die praktyke van die Soedanese howe en die land se internasionale menseregte verpligtinge," het Simmonds in 'n verklaring gesê.
Mag n mens nerens aan God en Sy gebode gehoorsaam wees nie.Ek dink hulle is net so barbaars skande bo skande
Dis. Absurb, wreed en ongehoord! God slaap nie en ons staan in vir Gebed vir vrylating. Geloof is immers jou eie keuse?
Drie Enige God,Vader,Seun en Heilige Gees.ek pleit Jesus bloed oor Meriam Yahia Ibrahim (27) , beskerm haar teen aanslae teen haar lewe. Pappa Vader ek pleit dat U met die Soedanse regering se harte en siele sal werk dat hulle harte sal versag en dat hulle liefde in hulle harte sal he om Miriam Yahia Ibrahim vry te laat en dat sy in vrede met haar gesin kan lewe.In Jesus Naam pleit ek dit. Dankie Vader dat U nou in beheer van haar lewe is. Amen!
"Moenie bang wees nie, Ek is by jou, moenie bekommerd wees nie, Ek is jou God. Ek versterk jou, Ek help jou, Ek hou jou vas, met My eie hand red ek jou."Jes 41:10